# אדם זאב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
"איש זאב" תמונה משנת 1722

אדם זאב הוא יצור מיתולוגי, אדם שהופך לעיתים לזאב, יכול לשנות את צורתו בין צורת אדם לצורת זאב, או אדם שנשאר לעד בצורת זאב.

לעתים, ישנן גם צורות ביניים לאנשי הזאב, שמשלבות בין תכונות אנושיות ותכונות זאביות. לפי המיתולוגיה, אדם נעשה לאיש זאב בעקבות שימוש מכוון בקסם אפל, כתוצאה מהטלת קללה, או על ידי נשיכה של אדם זאב אחר.

סופר מימי הביניים, גרוייז מטילבורי קשר את שינוי הצורה בירח מלא, אך תפישה זו הייתה נדירה עד שהרעיון אומץ על ידי סופרי פנטזיה מודרניים. רוב המקורות המודרניים מסכימים שאפשר להרוג אדם זאב על ידי יריית כדור כסף, אך אמונה זו נובעת יותר מהשפעת ספרי פנטזיה מאוחרים מאשר מאמונות עממיות קדומות.

## [עריכה] היסטוריה

סיפורים אודות אנשי זאב נפוצים בתרבויות אירופאיות רבות: יוון, ספרד, בולגריה, סרביה, רוסיה, אוקראינה, פולין, רומניה, אנגליה, גרמניה, שבדיה, צרפת, גליציה, פורטוגל, ברזיל, ליטא, אסטוניה, ארגנטינה ואיטליה. במיתולוגיה היוונית הסיפור על ליקאון (Lycaon) הוא אחת הדוגמאות הקדומות ביותר של אגדת האדם-זאב. לפי אחת הגרסאות ליקאון הפך לזאב כתוצאה מאכילת בשר אדם.

לפי אמונות ארמניות נשים שחטאו נידונות לשבע שנים של חיים בצורת זאב. רוח מביאה לה פרוות זאב ומצווה עליה ללבוש אותה. לאחר שהיא לובשת את הפרווה היא הופכת לזאבה וטורפת את ילדיה. בהמשך, היא טורפת את הילדים של קרוביה, ואז, לאחר שסיימה לאכלם היא מתחילה לטרוף ילדים של זרים. היא משוטטת בלילות בלבד ונפתחים לפניה דלתות ומנעולים. כשהבוקר מתקרב היא חוזרת לצורתה האנושית ומסירה את עור הזאב.

האמונה באנשי זאב רווחה במיוחד בצרפת במאה ה-16, ונערכו משפטים רבים בשל כך. בחלק מהמקרים הייתה עדות ברורה כנגד המואשמים שהואשמו ברצח וקניבליזם, אך לא נמצא כל קשר למעורבות של זאבים בדבר. במקרים אחרים הייתה עדות ברורה כנגד זאב מסוים, אך לא היה דבר כנגד הנאשמים. כמעט בכל המקרים הייתה נכונות יוצאת דופן של הנאשמים להודות באשמה, ואפילו לתת עדויות מפורטות על המטאמורפוזה שהם עברו לכאורה, אך עם זאת כשהיסטריית אנשי הזאב הייתה בשיאה נקבע במשפט שנערך ב-1603 שליקאנתרופיה (הפיכה לאנשי זאב) היא לא יותר מהזייה פרועה.

## [עריכה] הפיכה לאדם זאב

אגדות היסטוריות מתארות שיטות רבות של הפיכה לאדם זאב. אחת השיטות הפשוטות ביותר היא לפשוט את הבגדים ולשים חגורה עשוייה מעור זאב, ככל הנראה כתחליף לעור שלם של זאב שגם השימוש בו מתואר לעיתים קרובות. במקרים אחרים הגוף נמשח במשחת קסם. שתיית מים מטביעת רגל של בעל החיים הרצוי או מפלג מים מכושף נחשבו גם הן לשיטות יעילות לשינוי צורה. כמו כן נאמר שאם אישה יולדת שש בנות, ילדה השביעי יהיה בן ואדם זאב. בפולקלור של גליציה, פורטוגל וברזיל הבן השביעי שנולד לאחר שישה בנים הוא שהופך לאדם זאב. אמונה זו רווחה מאוד בצפון ארגנטינה עד שזכרים אשר נולדו לאחר שישה בנים ננטשו, נשלחו לאימוץ או נרצחו. חוק משנת 1920 קבע שנשיא ארגנטינה הוא הסנדק של כל בן שביעי. חוק זה גרם להפסקת הנטישות.

שיטות שונות להסרת צורת הזאב רווחו בציבור. הפשוטה ביותר הייתה בעזרת כישוף. שיטה נוספת הייתה הסרת חגורת עור הזאב (או עור שלם של זאב). כמו כן כריעת ברך במקום אחד במשך 100 שנים נחשבה גם כשיטה טובה. דרך נוספת המצויה יותר באגדות שעברו מפה לאוזן, היא שאדם אשר נפצע על ידי איש זאב, יהפוך לאיש זאב בעצמו. מהסיבה שדמו של האדם-זאב התערבב עם דמו שלו. הדרך להיפטר מהקללה היא או לאכול את ליבו של האדם-זאב הפוצע או לכרות את ראשו.

## [עריכה] אנשי זאב בספרות מודרנית

| פרטי עלילה ("ספוילרים") מופיעים בהמשך.

בספרי הארי פוטר, רמוס לופין, ופנריר גרייבק הם אנשי-זאב. בעוד שלופין נאבק במצבו באמצעות שיקויים, גרייבק נותן דרור לתאוותיו הקטלניות כזאב. בספרי עולם הדיסק של טרי פראצ'ט, אנגואה היא אשת-זאב המשרתת במשמר הלילה. אף היא נאבקת בנטייתה להשתנות.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אדם זאב

- משני צורה לחיות במגוון תרבויות

מקור: http://he.wikipedia.org../../../%D7%90/%D7%93/%D7%9D/%D7%90%D7%93%D7%9D_%D7%96%D7%90%D7%91.html

קטגוריות: מפלצות וחיות מיתולוגיות | מיתולוגיה | אנשי זאב | פולקלור

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Esperanto
- Español
- Eesti
- فارسی
- Suomi
- Français
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Slovenčina
- Svenska
- Türkçe
- Українська
- Walon
- 中文